CELEX: 62008CA0317
Language: fi
Date: 2010-03-18 00:00:00
Title: Yhdistetyt asiat C-317/08–320/08: Unionin tuomioistuimen tuomio (neljäs jaosto) 18.3.2010 (Giudice di Pace di Ischian (Italia) esittämä ennakkoratkaisupyyntö) — Rosalba Alassini (C-317/08) ja Filomena Califano v. Wind SpA (C-318/08) ja Lucia Anna Giorgia Iacono v. Telecom Italia SpA (C-319/08) ja Multiservice Srl v. Telecom Italia SpA (C-320/08) (Ennakkoratkaisupyyntö — Tehokkaan oikeussuojan periaate — Sähköiset viestintäverkot ja -palvelut — Direktiivi 2002/22/EY — Yleispalvelu — Kuluttajien ja operaattoreiden väliset riidat — Velvollisuus etsiä sovintoratkaisua muuten kuin tuomioistuinteitse)

22.5.2010   
            
            
               FI
            
            
               Euroopan unionin virallinen lehti
            
            
               C 134/3
            
         Unionin tuomioistuimen tuomio (neljäs jaosto) 18.3.2010 (Giudice di Pace di Ischian (Italia) esittämä ennakkoratkaisupyyntö) — Rosalba Alassini (C-317/08) ja Filomena Califano v. Wind SpA (C-318/08) ja Lucia Anna Giorgia Iacono v. Telecom Italia SpA (C-319/08) ja Multiservice Srl v. Telecom Italia SpA (C-320/08)
   (Yhdistetyt asiat C-317/08–320/08) (1)
   
   (Ennakkoratkaisupyyntö - Tehokkaan oikeussuojan periaate - Sähköiset viestintäverkot ja -palvelut - Direktiivi 2002/22/EY - Yleispalvelu - Kuluttajien ja operaattoreiden väliset riidat - Velvollisuus etsiä sovintoratkaisua muuten kuin tuomioistuinteitse)
   2010/C 134/04
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Giudice di Pace di Ischia
   
      Pääasian asianosaiset
   
   
      Kantajat: Rosalba Alassini (C-317/08), Filomena Califano (C-318/08), Lucia Anna Giorgia Iacono (C-319/08) ja Multiservice Srl (C-320/08)
   
      Vastaajat: Telecom Italia SpA (C-317/08), Wind SpA (C-318/08) Telecom Italia SpA (C-319/08) ja Telecom Italia SpA (C-320/08)
   
      Oikeudenkäynnin kohde
   
   Ennakkoratkaisupyyntö — Giudice di Pace di Ischia — Yleispalvelusta ja käyttäjien oikeuksista sähköisten viestintäverkkojen ja -palvelujen alalla (yleispalveludirektiivi) 7.3.2002 annetun Euroopan parlamentin ja neuvoston direktiivin 2002/22/EY (EYVL L 108, s. 51), kulutustavaroiden kauppaa ja niihin liittyviä takuita koskevista tietyistä seikoista 25.5.1999 annetun Euroopan parlamentin ja neuvoston direktiivin 1999/44/EY (EYVL L 171, s. 12) ja Euroopan ihmisoikeussopimuksen 6 artiklan tulkinta — Sähköistä viestintää koskevat loppukäyttäjien ja operaattoreiden väliset riidat, joissa vaaditaan korvausta vahingoista, jotka ovat aiheutuneet sellaisen sopimuksen väitetystä täytäntöönpanon laiminlyönnistä, jonka kohteena on operaattorin suorittama puhelinpalvelu — Kansallinen lainsäädäntö, jossa säädetään kanteen nostamista edeltävästä pakollisesta sovitteluyrityksestä — Mahdollisuus nostaa kanne turvautumatta sovitteluyritykseen
   
      Tuomiolauselma
   
   
               —
            
            
               Yleispalvelusta ja käyttäjien oikeuksista sähköisten viestintäverkkojen ja -palvelujen alalla 7.3.2002 annetun Euroopan parlamentin ja neuvoston direktiivin 2002/22/EY (yleispalveludirektiivi) 34 artiklaa on tulkittava niin, että sen kanssa ei ole ristiriidassa jäsenvaltion sellainen säännöstö, jossa on säädetty sähköisten viestintäpalvelujen alalla loppukäyttäjien ja kyseisten palvelujen tarjoajien välillä syntyneiden ja tällä direktiivillä myönnettyjä oikeuksia koskevien riitojen osalta velvollisuudesta etsiä sovintoratkaisua muuten kuin tuomioistuinteitse, mikä on edellytyksenä sille, että tällaisia riitoja koskevat kanteet otetaan tutkittaviksi tuomioistuimessa.
            
         
               —
            
            
               Myöskään vastaavuus- ja tehokkuusperiaatteen sekä tehokkaan oikeussuojan periaatteen kanssa ei ole ristiriidassa sellainen kansallinen säännöstö, jossa velvoitetaan tällaisten riitojen osalta ensin turvautumaan tuomioistuimen ulkopuoliseen sovittelumenettelyyn, jos tämä menettely ei johda osapuolia sitovaan päätökseen, se ei viivästytä merkittävästi kanteen nostamista tuomioistuimessa, se keskeyttää kyseisten oikeuksien vanhentumisen menettelyn aikana eikä aiheuta kustannuksia osapuolille tai se aiheuttaa vain vähäisiä kustannuksia näille, edellyttäen, että sähköinen viestintätapa ei kuitenkaan ole ainoa keino päästä kyseisen sovittelumenettelyn piiriin ja että välitoimet ovat mahdollisia niissä poikkeuksellisissa tapauksissa, joissa ne ovat välttämättömiä tilanteen kiireellisyyden vuoksi.
            
         
      (1)  EUVL C 236, 13.9.2008.